जालंधर. रेलवे दो अंत्योदय एक्सप्रेस साप्ताहिक ट्रेनें चलाने जा रहा है। मार्च लास्ट तक चलाए जाने की उम्मीद है। एक ट्रेन जालंधर सिटी से दरभंगा और दूसरी फिरोजपुर से बिलासपुर के लिए चलेगी।
जालंधर से दरभंगा के लिए चलने वाली ट्रेन 1440 किलोमीटर का सफर 14 स्टेशनों पर हाल्ट करते हुए 31 घंटे में तय करेगी। रेलमंत्री सुरेश प्रभू ने रेल बजट 2016-17 में इन्हें चलाने की घोषणा कर रखी है। जो एक साल में पूरी होने जा रही है। 20 डिब्बे वाली ये ट्रेनें देश की ऐसी पहली सुपरफास्ट ट्रेनें हैं, जो पूरी तरह जरनल होंगी। जिनकी स्पीड और सुविधाएं जन शताब्दी की तरह होंगी। ट्रेन का किराया फिलहाल पूरी तरह से स्पष्ट नहीं हो पाया है। लेकिन सूत्रों की माने तो आम ट्रेन के के मुकाबले मात्र 10 से 15 फीसदी ज्यादा होगा। जालंधर के गोंडा जाने वाले यात्रियों को 245 की जगह 265 से 280 तक देने होंगे।
डीआरएम फिरोजपुर अनुज प्रकाश ने बताया, फिरोजपुर मंडल को दो अंत्योदय ट्रेनें मिली है। एक जालंधर सिटी से दरभंगा दूसरी फिरोजपुर से बिलासपुर के लिए चलेगी। लेकिन अभी इनके चलने की डेट व टाइम का अभी पूरी तरह से क्लियर नहीं है। मार्च के अंत तक चलने की उम्मीद है। ट्रेन का हर वर्ग के यात्रियों को होगा। जरनल ट्रेन में बढ़िया सुविधा मिलेगी।
हर कोच में आरओ, 20 फोन चार्जिंग प्वाइंट, गद्दीदार रैक
ट्रेन के हर कोच में पीने के पानी के लिए आरओ लगा होगा। कोच में 100 यात्रियों के बैठने और 200 यात्रियों के खड़े होने की जगह होगी। हर कोच में 20 मोबाइल चार्जिंग प्वाइंट हैं। अभी तक यह सिर्फ 4 ही होते थे। सामान रखने के लिए गद्दीदार रैक हैं जिन्हें सीट की तरह भी इस्तेमाल किया जा सकेगा। मॉड्यूलर शौचालय, शौचालय इस्तेमाल होने की जानकारी देने वाला डिस्प्ले, एलईडी लाइट शामिल हैं।
hin_Deva hin_Deva hin_Deva bho_Deva hin_Deva